ועדת העבודה, הרווחה והבריאות, כנסת 23, פרוטוקול מספר 101, 2020-11-25 09:45

חוה אתי עטייה: בוקר טוב לכולם.

חוה אתי עטייה: יום רביעי בשבוע, ט' בכסלו תשפ"א 25 בנובמבר 2020.

חוה אתי עטייה: אני מתכבדת לפתוח את ישיבת העבודה הרווחה והבריאות של הכנסת.

חוה אתי עטייה: על סדר היום תיקון הסכם בדבר מתן מענק בשל תקופת אבטלה ממושכת לאור התפרצות נגיף הקורונה החדש.

חוה אתי עטייה: לפני שבועיים אישרה הוועדה מענק בסך 2,000 שקלים למובטלים בתקופה ארוכה של 100 ימים.

חוה אתי עטייה: ספירת ה-100 הימים הייתה מה-1 במארס ועד ה-17 באוקטובר 2020.

חוה אתי עטייה: אני מביאה לפניכם את ההחלטה להאריך את תקופת הזכאות עד ל-31 באוקטובר 2020, מה שיגרום לעוד כ-20,000 מובטלים להיות זכאים למענק.

חוה אתי עטייה: מי מציג את ההסכם?

שלמה מור: בוקר טוב גבירתי.

שלמה מור: עו"ד שלומי מור מהמוסד לביטוח לאומי.

שלמה מור: אכן בשבוע שעבר אישרה הוועדה את ההסכם בדבר מתן מענק בשל תקופת אבטלה ממושכת, תשלום בסך 2,000 שקלים.

שלמה מור: ההסכם הזה אכן כבר פורסם ויושם וכעת אנחנו מביאים בפני הוועדה בקשה לתיקון של ההסכם האמור, ואכן התיקון הוא מאוד פשוט ומצומצם, הוא מבקש לתקן את ה-17 באוקטובר ל-31 באוקטובר, ובאופן הזה לאפשר לעוד כ-20,000 מובטלים להערכתנו, פחות או יותר, להכנס ולהיות זכאים לצבור את תקופת דמי האבטלה שתספק להם, שתהיה מספקת כדי להיות זכאים ל-2,000 שקלים הללו.

שלמה מור: זה תיקון מבורך, הוא נעשה בהסכמת האוצר ובשיתוף איתו.

שלמה מור: זה התיקון עצמו.

חוה אתי עטייה: תודה רבה.

חוה אתי עטייה: נאשר את זה בהצבעה.

חוה אתי עטייה: אני הח"כית היחידה.

חוה אתי עטייה: ההסכם אושר.

חוה אתי עטייה: תודה רבה.

נעה בן שבת: רק רגע.

נעה בן שבת: אנחנו מדברים על היוועצות.

נעה בן שבת: החובה שלנו זה לאשר את - - - שבסעיף 3 בהסכם העיקרי במקום ה-17 באוקטובר יבוא 31 באוקטובר.

חוה אתי עטייה: טוב.

חוה אתי עטייה: זהו, אפשר להצביע?

נעה בן שבת: כן.

חוה אתי עטייה: מי בעד?

חוה אתי עטייה: אושר.

חוה אתי עטייה: תודה רבה על ההישג המבורך.